Diari Oficial de la Generalitat Valenciana


Sumari del DOGV 5410, del 19-12-2006 (2006/14363)

RESOLUCIÓ de 17 de novembre de 2006, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 15.700 m² de superfície, situada a Alacant, Pla Parcial 1 del Programa d'Actuació Urbanística 2 del PGMOU, realitzada per l'ajuntament del dit municipi a favor de la Generalitat, per a ser destinat a la construcció d'un nou institut d'ensenyament secundari.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5410

Data del DOGV
:   19-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14898


Data del document
:   17-11-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * cultura regional
    * propietat immobiliària
    * transmissió de la propietat

RESOLUCIÓ de 17 de novembre de 2006, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 15.700 m² de superfície, situada a Alacant, Pla Parcial 1 del Programa d'Actuació Urbanística 2 del PGMOU, realitzada per l'ajuntament del dit municipi a favor de la Generalitat, per a ser destinat a la construcció d'un nou institut d'ensenyament secundari. [2006/14663]  
L'Ajuntament d'Alacant, en sessió plenària realitzada el dia 22 d'agost de 2005, va acordar la cessió gratuïta a la Generalitat de la parcel·la de la seua propietat, de 15.700 m² de superfície, situada en el Pla Parcial 1 del Programa d'Actuació Urbanística 2 del PGMOU, de la dita població. Tal com consta en l'esmentat acord, l'immoble té caràcter de domini públic.  
A proposta de la Conselleria de Cultura, Educació i Esport, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció d'un nou institut d'ensenyament secundari denominat .8 de Març..  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, que regula la mutació demanial externa i la disposició addicional onze de la llei mencionada.  
D'acord amb el que establix el dit precepte, així com amb el que disposen els articles 44 i 27.2.c) de la Llei de Patrimoni mencionada, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Alacant de la parcel·la de 15.700 m² de superfície, situada en el Pla Parcial 1 del Programa d'Actuació Urbanística 2 del PGMOU de la dita població, que confronta: nord, límit nord del Pla Parcial; sud, carrer Ciutat de Matanzas; est, carrer Blas de Lezo; i oest, límit del Pla Parcial.  
Consta inscrita en el Registre de la Propietat d'Alacant 3 al tom 1065, llibre 1065, foli 138, finca 57850, inscripció 1a.   
Referència cadastral: 5339582MY8444X3799NC.  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Alacant, s'efectua amb la condició de destinar la parcel·la a la construcció d'un nou institut d'ensenyament secundari denominat .8 de Març., i queda subjecta al que disposa l'article 37 de la Llei 14/2003, de Patrimoni de la Generalitat. L'Ajuntament cedent condiciona la cessió al compliment dels fins en el termini màxim de 5 anys i s'haurà de mantindre la seua destinació indefinidament, i es compromet a dotar la parcel·la de tots els servicis urbans necessaris i d'eliminar qualsevol obstacle o impediment que puga dificultar el normal desenvolupament de les obres, en els termes interessats per la Conselleria de Cultura, Educació i Esport.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 17 de novembre de 2006.. El conseller d'Economia, Hisenda i Ocupació: Gerardo Camps Devesa.